**Ministru kabineta noteikumu projekta** **"Grozījumi Ministru kabineta 2010. gada 19. janvāra noteikumos Nr. 66 "****Noteikumi par zvērinātu tiesu izpildītāju skaitu, viņu amata vietām, iecirkņiem un to robežām"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektā "Grozījumi Ministru kabineta 2010. gada 19. janvāra noteikumos Nr. 66 "Noteikumi par zvērinātu tiesu izpildītāju skaitu, viņu amata vietām, iecirkņiem un to robežām"" (turpmāk – noteikumu projekts) ietverti grozījumi, kas paredz zvērinātu tiesu izpildītāju amata vietām Rīgas apgabaltiesas iecirknis Nr. 35, Rīgas apgabaltiesas iecirknis Nr. 36 un Rīgas apgabaltiesas iecirknis Nr. 37 noteiktās teritorijas piederību turpmāk noteikt Zemgales apgabaltiesas darbības teritorijai. Grozījumi izstrādāti, izpildot Tieslietu padomes 2017. gada 12. jūnija lēmumu Nr. 43, ar kuru apstiprināts Zemgales tiesu apgabalā ietilpstošo rajonu (pilsētu) tiesu reorganizācijas plāns[[1]](#footnote-1) (turpmāk – Plāns).Vienlaikus ar noteikumu projektu tiek pārskatīts šobrīd Ministru kabineta 2010. gada 19. janvāra noteikumos Nr. 66 "Noteikumi par zvērinātu tiesu izpildītāju skaitu, viņu amata vietām, iecirkņiem un to robežām"(turpmāk – Noteikumi Nr. 66) noteiktais zvērinātu tiesu izpildītāju un amata vietu skaits gan katras rajona (pilsētas) tiesas darbības teritorijā, gan visas Latvijas teritorijas ietvaros kopumā, nosakot tās atbilstoši faktiskajai situācijai un optimizējot zvērinātu tiesu izpildītāju darba organizāciju Latvijas Republikas teritorijā.Noteikumu projekta spēkā stāšanās datums noteikts 2018. gada 1. marts. |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Tieslietu ministrijas iniciatīvas.Noteikumu projektā ietvertie grozījumi, kas paredz svītrot Ministru kabineta 2010. gada 19. janvāra noteikumu Nr. 66 "Noteikumi par zvērinātu tiesu izpildītāju skaitu, viņu amata vietām, iecirkņiem un to robežām"(turpmāk – Noteikumi Nr. 66) 3.35., 3.36. un 3.37. apakšpunktu un attiecīgi Noteikumus Nr. 66 papildināt ar 3.116.1, 3.116.2 un 3.116.3 apakšpunktu, izstrādāti, izpildot Plānu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īstenojot pakāpenisku apgabaltiesu darbības teritorijā esošo rajonu (pilsētu) tiesu teritoriju apvienošanu, ar Tieslietu padomes 2017. gada 12. jūnija lēmumu Nr. 43 apstiprināts Plāns. Atbilstoši Plānamno 2018. gada 1. marta reorganizējama Tukuma rajona tiesa un tās sastāvā esošā zemesgrāmatu nodaļa, Dobeles rajona tiesa un tās sastāvā esošā zemesgrāmatu nodaļa, Bauskas rajona tiesa un tās sastāvā esošā zemesgrāmatu nodaļa, Aizkraukles rajona tiesa un tās sastāvā esošā zemesgrāmatu nodaļa, Jēkabpils rajona tiesa un tās sastāvā esošā zemesgrāmatu nodaļa, Ogres rajona tiesa un tās sastāvā esošā zemesgrāmatu nodaļa, pievienojot tās Jelgavas tiesai un attiecīgi tās sastāvā esošajai zemesgrāmatu nodaļai un mainot reorganizētās tiesas nosaukumu uz Zemgales rajona tiesa un attiecīgi uz Zemgales rajona tiesas zemesgrāmatu nodaļa.Reformas ietvaros Zemgales tiesu apgabalā tiks juridiski izveidota viena rajona (pilsētas) tiesa. Šīs jaunās teritorijas ietvaros turpinās darboties visas līdzšinējās tiesas kā jaunās apvienotās tiesas struktūras, nodrošinot iedzīvotāju pieejamību tiesai Jelgavā, Tukumā, Dobelē, Bauskā, Aizkrauklē, Jēkabpilī un Ogrē. Līdz ar Ogres rajona tiesas darbības teritorijas ietveršanu Zemgales tiesu apgabalā no 2018. gada 1. marta zvērinātu tiesu izpildītāju amata vietām Rīgas apgabaltiesas iecirknis Nr. 35, Rīgas apgabaltiesas iecirknis Nr. 36 un Rīgas apgabaltiesas iecirknis Nr. 37 noteiktās teritorijas būs piederīgas Zemgales apgabaltiesas darbības teritorijai. Ievērojot minēto, un atbilstoši Plānam ar noteikumu projektu Noteikumos Nr. 66 tiek veikti grozījumi, precizējot amata vietu skaitu Rīgas un Zemgales apgabaltiesas darbības teritorijā un amata vietu nosaukumus. Grozījumu spēkā stāšanās datums saskaņots ar datumu, kāds Plānā noteikts Zemgales tiesu apgabalā ietilpstošo rajonu (pilsētu) tiesu reorganizācijai, proti, 2018. gada 1. marts.Vienlaikus ar noteikumu projektu tiek pārskatīts ar Noteikumiem Nr. 66 noteiktais zvērinātu tiesu izpildītāju amata vietu skaits, kā arī atbilstoši faktiskajai situācijai precizētas iecirkņu teritorijas. Noteikumos Nr. 66 katrai rajona (pilsētas) tiesas darbības teritorijai nepieciešamais zvērinātu tiesu izpildītāju amata vietu skaits noteikts 2010. gadā, par pamatu ņemot Noteikumu Nr. 66 izstrādes brīdī konkrētajā teritorijā esošo iedzīvotāju skaitu – katrai teritorijai līdz 30 000 iedzīvotājiem noteikta viena zvērināta tiesu izpildītāja amata vieta, bet par katriem nākamajiem 20 000 iedzīvotājiem – viena papildus zvērināta tiesu izpildītāja amata vieta. Tādējādi nodrošinot, ka teritorijās ar līdzīgu iedzīvotāju skaitu ir līdzīgs zvērinātu tiesu izpildītāju amata vietu skaits. Savukārt zvērinātu tiesu izpildītāju amata vietu skaits katras Rīgas pilsētas un Rīgas rajona pirmās instances tiesas darbības teritorijā noteikts, ņemot vērā ne vien iedzīvotāju skaitu, bet arī apstākli, ka Rīgas pilsētas un Rīgas rajona teritorijās ir augstāka uzņēmējdarbības aktivitāte (ievērojami lielāks reģistrēto komersantu un komercsabiedrību skaits), nekā citos Latvijas reģionos, un attiecīgi augstāks pieprasījums pēc zvērinātu tiesu izpildītāju pakalpojumiem. Saskaņā ar Noteikumiem Nr. 66 pašlaik Latvijas Republikas teritorijā ir 116 zvērinātu tiesu izpildītāju amata vietas. Zvērinātu tiesu izpildītāju skaits no 2010. gada līdz 2017. gadam pastāvīgi bijis robežās no 98 līdz 102, tādējādi secināms, ka no 116 amata vietām apmēram 16 amata vietas ilgstoši ir vakantas. Pastāvīgi vakantās 15 līdz 16 amata vietas liecina par sava veida profesijas pašregulāciju. Proti, no vienas puses, tās nav bijis iespējams aizpildīt zvērināta tiesu izpildītāja eksāmena ceļā, jo eksāmenu nokārtojušās personas nepiesakās strādāt uz attiecīgajām amata vietām. No otras puses, zvērināta tiesu izpildītāja profesijas pastāvēšanas laikā nav bijušas sabiedrības indikācijas par zvērināta tiesu izpildītāja pakalpojumu nepieejamību kādā reģionā. Tomēr ilgstoša vakantu amata vietu pastāvēšana rada lieku slogu, kas saistīts ar Tiesu izpildītāju likuma 32. panta otrajā daļā noteiktā atsevišķas lietvedības un depozītu summu uzskaites kārtošanas pienākuma izpildi.Adekvāts zvērinātu tiesu izpildītāju skaits ir svarīgs profesijas normālai funkcionēšanai, jo zvērinātu tiesu izpildītāju profesija ir pašfinansējošs institūts. Pārāk liels zvērinātu tiesu izpildītāju skaits rada agresīvu savstarpējo konkurenci, kas rada nelabvēlīgu vidi valsts deleģēto funkciju izpildei un var novest pie atsevišķu prakšu bankrota. Pēc provizoriskajiem Centrālās statistikas pārvaldes datiem Latvijā laika posmā no 2010. gada ir būtiski samazinājies Latvijas Republikas iedzīvotāju skaits: no 2 120 504 iedzīvotājiem 2010. gada sākumā līdz 1 950 116 iedzīvotājiem 2017. gada sākumā[[2]](#footnote-2). Arī iesniegto izpildu dokumentu skaits norāda uz tendenci samazināties. Saskaņā ar Statistikas pārskatu par zvērinātu tiesu izpildītāju darbu Latvijā 2010. gadā izpildei tika iesniegti 155 540 izpildu dokumenti, bet 2016. gadā – 136 971[[3]](#footnote-3). Paredzams, ka izpildei iesniegto izpildu dokumentu skaits turpinās samazināties. Salīdzinājumam: Lietuvā, kurā ir aptuveni 2 831 214 iedzīvotāju, saskaņā ar Lietuvas Tiesu izpildītāju palātas sniegtajām ziņām praktizē 118 zvērināti tiesu izpildītāji. Savukārt Igaunijā, kurā ir 1 317 800 iedzīvotāju, saskaņā ar Igaunijas Tiesu izpildītāju un maksātnespējas procesa administratoru palātas sniegto informāciju praktizē 46 zvērināti tiesu izpildītāji. Tādējādi Lietuvā ir vidēji viens zvērināts tiesu izpildītājs uz katriem 24 000 iedzīvotāju, bet Igaunijā – 28 600. Latvijā saskaņā ar Noteikumiem Nr. 66 uz katriem nepilniem 17 000 iedzīvotājiem paredzēts viens zvērināts tiesu izpildītājs, kas ir ievērojami vairāk zvērinātu tiesu izpildītāju nekā kaimiņvalstīs.Ar noteikumu projektu tiek pārskatīts šobrīd noteikumos Nr. 66 noteiktais zvērinātu tiesu izpildītāju un amata vietu skaits gan katras rajona (pilsētas) tiesas darbības teritorijā, gan visas Latvijas teritorijas ietvaros kopumā, nosakot tās atbilstoši faktiskajai situācijai un optimizējot zvērinātu tiesu izpildītāju darba organizāciju Latvijas Republikas teritorijā.Atbilstoši Starptautiskās tiesu izpildītāju savienības paustajam viedoklim, valstīs, kurās praktizē pašnodarbināti tiesu izpildītāji, optimālais zvērinātu tiesu izpildītāju skaits ir viens zvērināts tiesu izpildītājs uz katriem 25 000 iedzīvotāju. Pēc šāda aprēķina Latvijā būtu jāpraktizē 78 zvērinātiem tiesu izpildītājiem. Taču, lai negatīvi neietekmētu zvērinātu tiesu izpildītāju pakalpojumu pieejamību un zvērinātu tiesu izpildītāju ģeogrāfisko sasniedzamību, kā arī neskartu šobrīd praktizējošus zvērinātus tiesu izpildītājus, noteikumu projekts paredz uzsākt pakāpenisku zvērinātu tiesu izpildītāju amata vietu skaita pārskatīšanu, likvidējot šobrīd ilgstoši vakanti esošās amata vietas. Proti, samazinot zvērinātu tiesu izpildītāju amata vietu skaitu līdz 101 amata vietai. Ar noteikumu projektu tiek likvidētas šādas zvērināta tiesu izpildītāja amata vietas:- Kurzemes apgabaltiesas iecirknis Nr. 1;- Kurzemes apgabaltiesas iecirknis Nr. 3;- Kurzemes apgabaltiesas iecirknis Nr. 4;- Kurzemes apgabaltiesas iecirknis Nr. 7;- Latgales apgabaltiesas iecirknis Nr. 23;- Latgales apgabaltiesas iecirknis Nr. 25;- Latgales apgabaltiesas iecirknis Nr. 26;- Rīgas apgabaltiesas iecirknis Nr. 48;- Rīgas apgabaltiesas iecirknis Nr. 72;- Rīgas apgabaltiesas iecirknis Nr. 76;- Rīgas apgabaltiesas iecirknis Nr. 85;- Vidzemes apgabaltiesas iecirknis Nr. 95;- Zemgales apgabaltiesas iecirknis Nr. 101;- Zemgales apgabaltiesas iecirknis Nr. 103;- Zemgales apgabaltiesas iecirknis Nr. 105.Minēto amata vietu iecirknim noteiktās teritorijas ar noteikumu projektu pēc iespējas vienmērīgi tiek sadalītas starp citām attiecīgās apgabaltiesas darbības teritorijā ietilpstošajām zvērināta tiesu izpildītāja amata vietām, sadalāmās ielas un teritorijas, ciktāl tas iespējams, primāri pievienojot tuvāk esošajām amata vietām, vienlaikus ņemot vērā katra tiesu apgabala īpatnības. Līdz ar to ar noteikumu projektu amata vietu skaitu katrā tiesu apgabalā un amata vietām piekritīgās teritorijas noteiktas, konceptuāli saglabājot šobrīd Noteikumos Nr. 66 piemērotos kritērijus amata vietu skaita un iecirkņiem piekritīgās teritorijas robežu katras konkrētās rajona (pilsētas) tiesas darbības teritorijas ietvaros noteikšanai, optimāli nodrošinot sabiedrības piekļuvi izpildes procesam. Proti, par pamatu ņemot zvērināta tiesu izpildītāja amata vietām piekritīgajās administratīvajās teritorijās, kurās vienam zvērinātam tiesu izpildītājam jānodrošina amata darbību veikšana, iedzīvotāju skaitu un uzņēmējdarbības aktivitātes līmeni. Atbilstoši spriedumu izpildes kārtībai zvērinātam tiesu izpildītājam obligāti jāpieņem izpildei izpildu dokuments, ja parādnieka dzīvesvieta (juridiskajām personām - juridiskā adrese), mantas atrašanās vieta vai darbavieta ir tiesu izpildītāja amata vietai noteiktajās robežās (iecirknī). Vienlaikus zvērināti tiesu izpildītāji kā brīvās juridiskās profesijas pārstāvji veic savu darbību konkurences apstākļos, proti, zvērināti tiesu izpildītāji neatrodas monopolstāvokli un piedzinējam ir tiesības viena tiesu apgabala robežās iesniegt izpildu dokumentu izpildei jebkuram šajā apgabalā praktizējošam zvērinātam tiesu izpildītājam. Likumdevējs minētās tiesības izvēlēties zvērinātu tiesu izpildītāju nav ierobežojis attiecībā uz atsevišķām piedzinēju kategorijām. Tāpat normatīvie akti nenosaka kārtību un kritērijus, pēc kuriem piedzinējam ir tiesības tiesu apgabala robežās izvēlēties zvērinātu tiesu izpildītāju. Līdz ar to esošā darba apjoms (lietvedībā esošo izpildu lietu skaits) katrā iecirknī nevar kalpot par objektīvu kritēriju katram iecirknim piekritīgās administratīvās teritorijas noteikšanai. Savukārt Noteikumos Nr. 66 un noteikumu projektā izmantotais kritērijs - iedzīvotāju skaits un uzņēmējdarbības aktivitātes līmenis – tieši vērsts uz zvērināta tiesu izpildītāja pieejamības nodrošināšanu, jo tieši potenciālo izpildu lietu dalībnieku (piedzinēju, parādnieku) un citu zvērināta tiesu izpildītāja pakalpojumu saņēmēju skaits var tikt izmantots kā objektīvs rādītājs nepieciešamībai pēc zvērināta tiesu izpildītāja pakalpojumiem. Paredzams, ka noteikumu projekts neradīs negatīvu ietekmi uz spriedumu izpildes procesa un citu zvērinātu tiesu izpildītāju veikto amata darbību pieejamību. Zvērināta tiesu izpildītāja pieejamība ir attiecināma uz zvērināta tiesu izpildītāja atrašanos samērīgā attālumā no tam noteiktā apkalpojamā iecirkņa (amata vietai piekritīgā iecirkņa), kā arī uz Tiesu izpildītāju likuma 154. panta otrajā daļā noteikto pienākumu nodrošināt apmeklētāju pieņemšanu vismaz astoņas stundas nedēļā.Atbilstoši zvērinātu tiesu izpildītāju darbību regulējošām tiesību normām zvērināts tiesu izpildītājs savu amata darbību veikšanā ir piesaistīts apgabaltiesas teritorijai, pie kuras viņš pastāv. Prakses vietas (biroja telpu) atrašanās vietas noteikšana, tāpat kā konkrētu dienu un laika, kad nodrošināma apmeklētāju pieņemšana, ir katra zvērināta tiesu izpildītāja kompetencē. Zvērināti tiesu izpildītāji ir pašnodarbinātas personas, kuras savu darba laiku plāno patstāvīgi. Tai pašā laikā līdzšinējā zvērināta tiesu izpildītāja profesijas pastāvēšanas laikā, kad pastāvīgi vairāk nekā desmit zvērināta tiesu izpildītāja amata vietas vienlaikus ir bijušas ilgstoši vakantas un daļa zvērinātu tiesu izpildītāju pastāvīgi paralēli veic amata pienākumus arī iecirkņos, kas ir ārpus to amata vietām, tādējādi vienlaikus apkalpojot teritoriju, kas atbilst vairākiem iecirkņiem, nav bijušas sabiedrības indikācijas par zvērināta tiesu izpildītāja pakalpojumu nepieejamību kādā reģionā. Pārskatot informāciju par zvērinātu tiesu izpildītāju prakses vietu (biroja telpu) šā brīža atrašanos, secināms, ka visu zvērināto tiesu izpildītāju prakses vietas atrodas republikas pilsētās vai apkalpojamā iecirkņa robežās tieši vai tās tuvumā esošās lielākajās novadu pilsētās. Tas maksimāli atvieglo zvērināta tiesu izpildītāja pakalpojumu pieejamību, arī raugoties no sabiedriskā transporta infrastruktūras viedokļa. Vienlaikus saskaņā ar Tiesu izpildītāju likuma 154. panta trešo daļu tieslietu ministrs pēc saskaņošanas ar Latvijas Zvērinātu tiesu izpildītāju padomi var atļaut vai arī uzlikt par pienākumu zvērinātam tiesu izpildītājam noteiktās nedēļas vai mēneša dienās ierasties amata pienākumu pildīšanai tuvākās apkaimes pilsētās vai ciemos, lai nodrošinātu visām personām iespēju tikties ar zvērinātu tiesu izpildītāju. Atzīstams, ka minētajā normā ietvertā kārtība ir pietiekami efektīvs mehānisms, kādā zvērinātam tiesu izpildītājam var tikt uzlikts pienākums nodrošināt apmeklētāju pieņemšanu ārpus administratīvās teritorijas, kurā atrodas viņa prakses vieta, ja praksē šāda nepieciešamība tiktu konstatēta. Turklāt ar ikvienu zvērinātu tiesu izpildītāju ir iespējams sazināties arī telefoniski un izmantojot elektroniskā pasta starpniecību. Informācija par zvērinātu tiesu izpildītāju prakses vietām un kontaktinformāciju ikvienam interesentam ērti pieejama Latvijas Zvērinātu tiesu izpildītāju padomes internetā vietnē [www.lzti.lv](http://www.lzti.lv), sadaļā "Zvērināti tiesu izpildītāji". Tāpat, zvērinātu tiesu izpildītāju darba nodrošināšanā ieviešot dažādus informācijas tehnoloģiju piedāvātos rīkus, būtiski samazinās praktiskā nepieciešamība apmeklēt zvērinātu tiesu izpildītāju klātienē. Zvērināti tiesu izpildītāji amata darbību izpildes ietvaros pieņem elektroniski parakstītus dokumentus. Ir ieviestas elektroniskas formas izsoles, kas ļauj gan reģistrēties dalībai izsolē, gan piedalīties solīšanas procesā attālināti, tiešsaistē. Vienlaikus izpildu lietu dalībniekiem ir pieejams Tiesu administrācijas nodrošināts e-pakalpojums "Manas izpildu lietas", kura ietvaros izpildu lietas dalībniekiem, autorizējoties elektronisko izsoļu vietnes sistēmā, bez maksas nodrošinātaiespēja elektroniski tiešsaistē patstāvīgi iegūt minimāla apjoma datus par izpildu lietu, kurā persona ir reģistrēta kā piedzinējs vai parādnieks, proti, informāciju par lietas statusu un parāda atlikumu. Tāpat personai ir iespēja, sazinoties ar zvērinātu tiesu izpildītāju, informēt, ka, piemēram, vecuma vai veselības stāvokļa dēļ, tai nav iespējams ierasties zvērināta tiesu izpildītāja prakses vietā, un izņēmuma gadījumā, ja jautājumu nav iespējams atrisināt, izmantojot pieejamos sakaru līdzekļus, individuāli vienoties par iespēju nodrošināt tikšanos ārpus zvērināta tiesu izpildītāja prakses vietas. Amata darbību nepārtrauktības nodrošināšanai noteikumu projekts paredz noteikt, ka amata darbības lietās, kas līdz 2018. gada 28. februārim uzsāktas to amata vietu lietvedībā, kuras no 2018. gada 1. marta likvidētas, turpina veikt zvērināts tiesu izpildītājs, kurš līdz 2018. gada 28. februārim pildīja amata pienākumus likvidētajā amata vietā.Vienlaikus ar noteikumu projektu atbilstoši faktiskajai situācijai tiek tehniski precizētas atsevišķu Noteikumus Nr. 66 noteikto iecirkņu robežās ietvertās ielas un teritorijas, kas izveidotas vai pārdēvētas pēc Noteikumu Nr. 66 pieņemšanas vai nav bijušas tajos iekļautas.Ņemot vērā, ka gan noteikumu projektā ietvertie grozījumi, kas saistīti ar Zemgales tiesu apgabalā ietilpstošo rajonu (pilsētu) tiesu reorganizāciju, gan grozījumi, kas saistīti ar zvērinātu tiesu izpildītāju amata vietu skaita un attiecīgi - iecirkņu teritoriju pārskatīšanu, maina zvērinātu tiesu izpildītāju esošo amata vietu teritoriju izvietojumu, lai novērstu izmaiņu vairākkārtīgu veikšanu, mainot zvērinātu tiesu izpildītāju amata vietu teritorijas, turklāt ar salīdzinoši nelielu laika atstarpi, tiesiskās noteiktības nodrošināšanas nolūkā visiem noteikumu projektā ietvertajiem grozījumiem paredzams vienots spēkā stāšanās laiks. |
|  | Projekta izstrādē iesaistītās institūcijas | Tieslietu ministrija, Latvijas Zvērinātu tiesu izpildītāju padome.Noteikumu projektā ietvertie grozījumi, kas saistīti ar Rīgas apgabaltiesas iecirknim Nr. 35, Rīgas apgabaltiesas iecirknim Nr. 36 un Rīgas apgabaltiesas iecirknim Nr. 37 noteiktās teritorijas iekļaušanu Zemgales apgabaltiesas darbības teritorijā, konceptuāli izriet no Tieslietu padomes apstiprinātā Plāna. Tieslietu padome ir koleģiāla institūcija, kas piedalās tiesu sistēmas politikas un stratēģijas izstrādē, kā arī tiesu sistēmas darba organizācijas pilnveidošanā, tās sastāvu veido Augstākās tiesas priekšsēdētājs, Satversmes tiesas priekšsēdētājs, tieslietu ministrs, Saeimas Juridiskās komisijas priekšsēdētājs, ģenerālprokurors, Latvijas Zvērinātu advokātu padomes priekšsēdētājs, Latvijas Zvērinātu notāru padomes priekšsēdētājs un Latvijas Zvērinātu tiesu izpildītāju padomes priekšsēdētājs. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas kopējo skaitlisko apmēru noteikt nav iespējams. Noteikumu projekts attiecas uz ikvienu personu, kas ir vai nākotnē būs izpildu lietas dalībnieks.Tāpat noteikumu projekts attiecas uz zvērinātiem tiesu izpildītājiem. Atbilstoši Noteikumiem Nr. 66 maksimālais zvērinātu tiesu izpildītāju skaits ir 116. Grozījumi, kas saistīti ar ilgstoši esošo vakanto amata vietu likvidēšanu, skar zvērināta tiesu izpildītāja amata pretendentus. Saskaņā ar Tiesu izpildītāju likuma 23. un 23.1pantu personām, kuras nokārtojušas zvērināta tiesu izpildītāja eksāmenu, par to izsniedz apliecību, kuras derīguma termiņš ir trīs gadi. Aprēķinot šo termiņu, atskaitāms laiks, kad persona ir ieņēmusi zvērināta tiesu izpildītāja palīga amatu. Proti, pēc zvērināta tiesu izpildītāja eksāmena nokārtošanas persona iegūst zvērināta tiesu izpildītāja amata pretendenta statusu un ir tiesīga apliecības derīguma termiņa ietvaros pieteikties zvērināta tiesu izpildītāja amatam kādā no pieteikšanās brīdī vakanti esošām amata vietām. Šo personu uzskaiti veic tieslietu ministrs. Atbilstoši Tieslietu ministrijas rīcībā esošai informācijai noteikumu projekta sagatavošanas brīdī ir četri zvērināta tiesu izpildītāja amata pretendenti, kuri zvērināta tiesu izpildītāja eksāmenu nokārtojuši 2016. gada 23. septembrī. No tiem trīs pretendenti ir tādi, kuri zvērināta tiesu izpildītāja eksāmena kārtošanas dienā atradās zvērināta tiesu izpildītāja palīga amatā un šo amatu ieņem joprojām. Līdz ar šobrīd vakanti esošo zvērināta tiesu izpildītāja amata vietu likvidēšanu, zvērināta tiesu izpildītāja amata pretendentiem tiks sašaurināta iespēja eksāmena apliecības derīguma termiņa ietvaros izmantot tiesības pieteikt savu kandidatūru zvērināta tiesu izpildītāja amatam. Taču šādu tiesību izmantošana ar noteikumu projektu netiek atņemta. Zvērinātu tiesu izpildītāju sastāvā visu profesijas pastāvēšanas laiku vērojama personu mainība, līdz ar to, kādam no praktizējošiem zvērinātiem tiesu izpildītājiem atstājot amatu, uz vakanto amata vietu būs tiesības pieteikties pretendentiem.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (tūkst. eiro) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija  | Saistībā ar Rīgas apgabaltiesas iecirknim Nr. 35, Rīgas apgabaltiesas iecirknim Nr. 36 un Rīgas apgabaltiesas iecirknim Nr. 37 noteiktās teritorijas iekļaušanu Zemgales apgabaltiesas darbības teritorijā un attiecīgi mainot konkrēto amata vietu nosaukumus, veicamas izmaiņas Izpildu lietu reģistrā, precizējot reģistrā iekļauto informāciju par zvērināta tiesu izpildītāja iecirkni. Tāpat saistībā ar atsevišķu zvērināta tiesu izpildītāja amata vietu likvidēšanu, lai nodrošinātu amata darbību nepārtrauktību, likvidēto amata vietu iecirkņu lietvedībā reģistrētās lietas un grāmatas nododamas tiem zvērinātiem tiesu izpildītājiem, kas saskaņā ar noteikumu projektu līdz 2018. gada 28. februārim būs pildījuši amata pienākumus likvidētajā amata vietā. Tā kā saskaņā ar Tiesu izpildītāju likumu zvērinātam tiesu izpildītajam, kuram uzdots veikt amata pienākumus vakantā iecirknī, jānodrošina šā iecirkņa atsevišķas lietvedības kārtošanu un depozīta summu uzskaiti, būs nepieciešams nodrošināt Izpildu lietu reģistrā esošo likvidējamo mata vietu iecirkņu lietvedībā esošo lietu migrācija. Minēto nodrošinās Tiesu administrācija, kas pilda Izpildu lietu reģistra pārziņa un turētāja funkcijas, atbilstoši tai šobrīd noteiktajām funkcijām. Lai nodrošinātu lietu un lietvedības ierakstu migrāciju Izpildu lietu reģistra sistēmā nepieciešams finansējums 3799*euro* apmērā. Tieslietu ministrija 2018. gadā nepieciešamo finansējumu 3799 *euro* apmērā nodrošinās budžeta apakšprogrammā 03.01.00 "Tiesu administrēšana" piešķirto līdzekļu ietvaros, nepieprasot papildu finansējumu**.** |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Līdz ar Ogres rajona tiesas darbības teritorijas ietveršanu Zemgales tiesu apgabalā un attiecīgi zvērinātu tiesu izpildītāju amata vietu Rīgas apgabaltiesas iecirknis Nr. 35, Rīgas apgabaltiesas iecirknis Nr. 36 un Rīgas apgabaltiesas iecirknis Nr. 37 iecirkņiem noteiktās teritorijas ietveršanu Zemgales apgabaltiesas darbības teritorijā no 2018. gada 1. marta, ievērojot Plānā noteikto, vienlaikus ar šo noteikumu projektu tiek virzīti grozījumi Tiesu izpildītāju likumā, kas paredz noteikt tiesības zvērinātam tiesu izpildītājam, kurš līdz 2018. gada 28. februārim veicis amata pienākumus Rīgas apgabaltiesas iecirknī Nr. 35, Rīgas apgabaltiesas iecirknī Nr. 36 vai Rīgas apgabaltiesas iecirknī Nr. 37 un ar 2018. gada 1. martu amata pienākumu pildīšanai pārcelts attiecīgi Zemgales apgabaltiesas iecirknī Nr. 35, Zemgales apgabaltiesas iecirknī Nr. 36 vai Zemgales apgabaltiesas iecirknī Nr. 37, līdz 2018. gada 31. decembrim turpināt pildīt amata pienākumus prakses vietā Rīgas apgabaltiesas darbības teritorijā. Tāpat ar grozījumiem Tiesu izpildītāju likumā plānots noteikt, ka zvērinātam tiesu izpildītājam, kurš līdz 2018. gada 28. februārim veicis amata pienākumus Rīgas apgabaltiesas iecirknī Nr. 35, Rīgas apgabaltiesas iecirknī Nr. 36 vai Rīgas apgabaltiesas iecirknī Nr. 37 un ar 2018. gada 1. martu amata pienākumu pildīšanai pārcelts attiecīgi Zemgales apgabaltiesas iecirknī Nr. 35, Zemgales apgabaltiesas iecirknī Nr. 36 vai Zemgales apgabaltiesas iecirknī Nr. 37, ir tiesības turpināt veikt amata darbības lietās, kuras tas uzsācis kā Rīgas apgabaltiesas zvērināts tiesu izpildītājs. Attiecīgi amata darbības lietās, kuras līdz 2018. gada 28. februārim uzsākuši citi Rīgas apgabaltiesas zvērināti tiesu izpildītāji, šie zvērināti tiesu izpildītāji turpina veikt arī tādā gadījumā, ja amata darbības veicamas Zemgales apgabaltiesas iecirkņa Nr. 35, Zemgales apgabaltiesas iecirkņa Nr. 36 vai Zemgales apgabaltiesas iecirkņa Nr. 37 teritorijā. Vienlaikus, lai nodrošinātu skaidru tiesisko regulējumu, nosakot piekritību par zvērinātu tiesu izpildītāju darbībām saņemto sūdzību izlemšanā, atbilstoši Plānam veicami grozījumi Civilprocesa likuma pārejas noteikumos, nosakot, ka par rajona (pilsētas) tiesas lēmumu, kas, izskatot sūdzību par Rīgas apgabaltiesas iecirkņa Nr. 35, Rīgas apgabaltiesas iecirkņa Nr. 36 vai Rīgas apgabaltiesas iecirkņa Nr. 37 tiesu izpildītāja darbībām sprieduma izpildīšanā (Civilprocesa likuma 632. pants), pasludināts līdz 2018. gada 28. februārim, blakus sūdzību izskata Rīgas apgabaltiesa. Minētais grozījums kā priekšlikums iekļauts likumprojekts likumprojektā "Grozījumi Civilprocesa likumā" (reģ. Nr. 911/Lp12), izskatot likumprojektu pirms otrā lasījuma. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši [Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033), lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā iesniegšanas Valsts sekretāru sanāksmē ievietots Tieslietu ministrijas un Valsts kancelejas mājaslapā.Par noteikumu projektā ietvertajiem grozījumiem, kas paredz no 2018. gada 1. marta zvērinātu tiesu izpildītāju amata vietu Rīgas apgabaltiesas iecirknis Nr. 35, Rīgas apgabaltiesas iecirknis Nr. 36 un Rīgas apgabaltiesas iecirknis Nr. 37 iecirkņiem noteiktās teritorijas ietveršanu Zemgales apgabaltiesas darbības teritorijā, kā arī saistībā ar amata vietas izmaiņām veicamajām darbībām (izgatavot veidlapas un zīmogus atbilstoši amata vietas izmaiņām, nodrošināt ar amata vietu maiņu saistītās aktuālās informācijas izvietošanu prakses vietā un pie prakses vietas, saskaņā ar Tiesu izpildītāju likumu paziņot Zemgales apgabaltiesai savas prakses vietas adresi) Tieslietu ministrija atbilstoši Plānam rakstveidā personīgi informējusi tos zvērinātus tiesu izpildītājus, kas minētajās amata vietās šobrīd veic amata pienākumus.Vienlaikus atbilstoši Plānā noteiktajiem uzdevumiem līdz 2018. gada 1. martam Latvijas Zvērinātu tiesu izpildītāju padomes mājas lapā [www.lzti.lv](http://www.lzti.lv) tiks ievietota aktuālā informācija, kas saistīta ar Ogres rajona tiesas teritorijas pievienošanu Zemgales tiesu apgabalam un konkrēto zvērināto tiesu izpildītāju amata vietu nosaukumu precizēšanu.  |
| 2. | Sabiedrības līdzdalība projekta izstrādē | Noteikumu projekts izstrādāts sadarbībā ar Latvijas Zvērinātu tiesu izpildītāju padomi. Minētā institūcija noteikumu projekta izstrādē piesaistīta kā zvērinātu tiesu izpildītāju pārstāvības institūcija. Lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā iesniegšanas Valsts sekretāru sanāksmē ievietots Tieslietu ministrijas un Valsts kancelejas mājaslapā, aicinot viedokļus par noteikumu projektu ministrijai sniegt līdz 2017. gada 24. oktobrim.  |
| 3. | Sabiedrības līdzdalības rezultāti | Latvijas Zvērinātu tiesu izpildītāju padome atbalsta noteikumu projektu.Organizētās sabiedrības informēšanas ietvaros viedokļi par noteikumu projektu līdzdalības aicinājumā norādītajā termiņā nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Tiesu administrācija, Latvijas Zvērinātu tiesu izpildītāju padome, zvērināti tiesu izpildītāji.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi vai esošo institūciju likvidāciju vai reorganizāciju. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Timpare 67036829

evija.timpare@tm.gov.lv

1. <http://at.gov.lv/files/uploads/files/9_Tieslietu_padome/Lemumi/2017/Lemums_Nr_43_2017_ar_planu.pdf> [↑](#footnote-ref-1)
2. Centrālās statistikas pārvaldes datu bāzes dati. [↑](#footnote-ref-2)
3. Statistikas pārskati par zvērinātu tiesu izpildītāju darbu Latvijā pieejami Latvijas Zvērinātu tiesu izpildītāju padomes mājas lapā [www.lzti.lv](http://www.lzti.lv) , sadaļā "Statistika". [↑](#footnote-ref-3)